钦定古今图书集成/明伦汇编/氏族典/第470卷 > 《凌迪知万姓统谱》 > 盖勋
## 钦定古今图书集成/明伦汇编/氏族典/第470卷 > 《凌迪知万姓统谱》 > 盖勋

按《后汉书盖勋传》，“勋字元固，敦煌广至人。初举孝廉，
为汉阳长史，后刺史杨雍表领汉阳太守。时人饥相
渔食，勋调谷禀之，存活者千馀人。后去官，征拜讨卤
校尉，司隶校尉张温举为京兆尹。董卓废少帝，杀何
太后，勋与书，卓得书，意甚惮之，征为议郎。时公卿以
下莫不卑下于卓，唯勋长揖争礼，见者皆为失色。出”
为颍川太守，未及至郡，征还京师。勋虽强直不屈，而
内厌于卓，不得意，疽发背卒。子顺，官至永阳太守。